ส่วนที่ 1

บริษัทที่ออกหลักทรัพย์

+------------------------+---+------------------------------------------+
| 1.  ข้อมูลทั่วไป           |   |                                          |
|     และข้อมูลสรุปของบริษัท  |   |                                          |
+------------------------+---+------------------------------------------+
| 1.  ข้อมูลทั่วไป           |   |                                          |
+------------------------+---+------------------------------------------+
| ชื่อบริษัทที่ออกหลักทรัพย์      | : | บริษัท อินเตอร์ลิ้งค์ คอมมิวนิเคชั่น จำกัด (มหาชน)   |
+------------------------+---+------------------------------------------+
| ชื่อย่อหลักทรัพย์            | : | ILINK                                    |
+------------------------+---+------------------------------------------+
| เลขทะเบียนบริษัท          | : | 0107547000222                            |
+------------------------+---+------------------------------------------+
| ประเภทธุรกิจ             | : | เป็นบริษัท                                  |
|                        |   | นำ                                       |
|                        |   | เข้าและจัดจำหน่ายสายสัญญาณที่ใหญ่ที่สุดในประเทศไทย |
|                        |   | และมีบริษัทย่อย 2 บริษัท ได้แก่ 1) บริษัท          |
|                        |   | อินเตอร์ลิ้งค์ เทเลคอม จำกัด                   |
|                        |   | เป็นผู้ลงทุนก่อ                               |
|                        |   | สร้างโครงข่ายไฟเบอร์ออฟติกคลอบคลุมทั่วประเทศไทย |
|                        |   | เพื่อให้บริการวงจรสื่อสารความเ                 |
|                        |   | ร็วสูงไฟเบอร์ออฟติกผ่านโครงข่ายเคเบิ้ลใยแก้วนำแสง |
|                        |   | และ 2) บริษัท อินเตอร์ลิ้งค์ เพาเวอร์ แอนด์       |
|                        |   | เอ็นเนอร์ยี่ จำกัด                            |
|                        |   | เป็นผู้เชี่ยวชาญและผู้รับเหมางานก่อสร้าง Submarine |
|                        |   | Cable และ Transmission Line              |
+------------------------+---+------------------------------------------+
| ทุนจดทะเบียน             | : | 145,000,000 บาท ประกอบด้วยหุ้นสามัญ          |
|                        |   | 145,000,000 หุ้น                           |
| (ณ วันที่ 27 กุมภาพันธ์      |   |                                          |
| 2556))                 |   | มูลค่าหุ้นละ 1 บาท                           |
+------------------------+---+------------------------------------------+
| ทุนที่ออกและชำระเต็มมูลค่า   | : | 109,994,541 บาท ประกอบด้วยหุ้นสามัญ          |
|                        |   | 109,994,541 หุ้น                           |
| (ณ วันที่ 6 มีนาคม 2556)   |   |                                          |
|                        |   | มูลค่าหุ้นละ 1 บาท                           |
+------------------------+---+------------------------------------------+
| ที่ตั้งสำนักงานใหญ่          | : | 48 อาคารอินเตอร์ลิ้งค์ ซอยรุ่งเรือง ถนนรัชดาภิเษก  |
|                        |   |                                          |
|                        |   | แขวงสามเสนนอก เขตห้วยขวาง กรุงเทพฯ 10310   |
+------------------------+---+------------------------------------------+
|                        |   | โทรศัพท์ 0-2693-1222 (30 คู่สายอัตโนมัติ)       |
+------------------------+---+------------------------------------------+
|                        |   | โทรสาร 0-2693-1399 (2 คู่สายอัตโนมัติ)        |
+------------------------+---+------------------------------------------+
|                        |   | http:// www.interlink.co.th              |
+------------------------+---+------------------------------------------+
|                        |   | E-mail: info@interlink.co.th             |
+------------------------+---+------------------------------------------+
| ศูนย์กระจายสินค้า          | : | 9/2 ซอย01 กาญจนาภิเษก 5/5 ถนนกาญจนาภิเษก   |
|                        |   |                                          |
|                        |   | แขวงท่าแร้ง เขตบางเขน กรุงเทพฯ 10220        |
|                        |   |                                          |
|                        |   | โทรศัพท์ 0-2181-1522 (อัตโนมัติ)              |
|                        |   |                                          |
|                        |   | โทรสาร 0-2181-1525                       |
+------------------------+---+------------------------------------------+
| ที่ตั้งสาขาภาคเหนือ         | : | 412/3 ถนนช้างคลาน ตำบลช้างคลาน อำเภอเมือง   |
| (สาขาเชียงใหม่)          |   |                                          |
|                        |   | จังหวัดเชียงใหม่ 50100                       |
+------------------------+---+------------------------------------------+
|                        |   | โทรศัพท์ (053) 204-944-5                   |
+------------------------+---+------------------------------------------+
|                        |   | โทรสาร (053) 204-946                     |
+------------------------+---+------------------------------------------+
| ที่ตั้งสาขาภาคใต้           | : | 96 ถนนโชติวิทยะกุล 3 ตำบลคอหงษ์ อำเภอหาดใหญ่  |
| (สาขาหาดใหญ่)           |   |                                          |
|                        |   | จังหวัดสงขลา 90110                         |
+------------------------+---+------------------------------------------+
|                        |   | โทรศัพท์ (074) 465-044-5                   |
+------------------------+---+------------------------------------------+
|                        |   | โทรสาร (074) 465-046                     |
+------------------------+---+------------------------------------------+
| ที่ตั้ง                    | : | 73/4 ถนนดรุณสำราญ ตำบลในเมือง อำเภอเมือง    |
| สาขาภาคตะวันออกเฉียงเหนือ |   |                                          |
|                        |   | จังหวัดขอนแก่น 40000                        |
| (สาขาขอนแก่น)           |   |                                          |
+------------------------+---+------------------------------------------+
|                        |   | โทรศัพท์ (043) 321-944-5                   |
+------------------------+---+------------------------------------------+
|                        |   | โทรสาร (043) 321-946                     |
+------------------------+---+------------------------------------------+
| ที่ตั้งสาขาภาคตะวันออก      | : | 267/249 ถนนสุขุมวิท ตำบลมาบตาพุด             |
|                        |   | อำเภอเมืองระยอง                           |
| (สาขาระยอง)            |   |                                          |
|                        |   | จังหวัดระยอง 21150                         |
+------------------------+---+------------------------------------------+
|                        |   | โทรศัพท์ (038) 608-283-4                   |
+------------------------+---+------------------------------------------+
|                        |   | โทรสาร (038) 608-294                     |
+------------------------+---+------------------------------------------+
| ผู้สอบบัญชี                | : | นายพิชัย ดัชณาภิรมย์                          |
|                        |   |                                          |
|                        |   | ผู้สอบบัญชีรับอนุญาต เลขทะเบียน 2421            |
|                        |   |                                          |
|                        |   | บริษัท สอบบัญชีธรรมนิติ จำกัด                   |
|                        |   |                                          |
|                        |   | 267/1 ถนนประชาราษฎร์ ซอย 1 บางซื่อ กรุงเทพฯ  |
|                        |   | 10800                                    |
|                        |   |                                          |
|                        |   | โทรศัพท์ 0-2587-8080                       |
|                        |   |                                          |
|                        |   | โทรสาร 0-2586-0301                       |
+------------------------+---+------------------------------------------+
| นายทะเบียนหลักทรัพย์       | : | บริษัท ศูนย์รับฝากหลักทรัพย์ (ประเทศไทย) จำกัด    |
|                        |   |                                          |
|                        |   | 62 อาคารตลาดหลักทรัพย์แห่งประเทศไทย          |
|                        |   |                                          |
|                        |   | ถนนรัชดาภิเษก เขตคลองเตย กรุงเทพฯ 10110     |
|                        |   |                                          |
|                        |   | โทรศัพท์ 0-2229-2888                       |
|                        |   |                                          |
|                        |   | โทรสาร 0-2654-5427                       |
+------------------------+---+------------------------------------------+

1.2 ข้อมูลสรุป (Executive Summary)

บริษัท อินเตอร์ลิ้งค์ คอมมิวนิเคชั่น จำกัด (มหาชน) จัดตั้งขึ้นเมื่อวันที่ 9 มีนาคม 2538
และรับโอนย้ายธุรกิจ Cabling System ของบริษัทแม่ ได้แก่ บริษัท อินเตอร์ลิ้งค์ โฮลดิ้ง จำกัด
มาเพื่อมุ่งเน้นธุรกิจสายสัญญาณสื่อสารคอมพิวเตอร์และโทรคมนาคม
โดยเป็นบริษัทแรกที่นำเทคโนโลยีสาย LAN
เข้ามาเผยแพร่ในประเทศไทยจนปัจจุบันเป็นที่แพร่หลายกันโดยทั่วไป
ต่อมาเมื่อเทคโนโลยีสารสนเทศและการสื่อสารมีการขยายตัวต่อเนื่อง บริษัทฯ
ได้ทำการเพิ่มประเภทสินค้าและยี่ห้อสินค้าจนมีความหลากหลายและครบวงจร ส่งผลให้บริษัทฯ
เป็นผู้นำอันดับ 1 ในธุรกิจสายสัญญาณสื่อสารคอมพิวเตอร์และโทรคมนาคมของประเทศไทย
ซึ่งปัจจุบันได้ขยายสาขาและศูนย์กระจายสินค้าไปยัง 4 ภูมิภาคหลัก ได้แก่ ภาคเหนือ
(จ.เชียงใหม่) ภาคใต้ (อ.หาดใหญ่ จ.สงขลา) ภาคอีสาน (จ.ขอนแก่น) และภาคตะวันออก
(จ.ระยอง) ปัจจุบันบริษัทฯ มีคู่ค้าและตัวแทนจำหน่าย (Dealer) ได้แก่ บริษัทค้าคอมพิวเตอร์
ผู้รับเหมาติดตั้ง และร้านค้าทั้งในกรุงเทพฯ และต่างจังหวัดมากกว่า 12,000 บริษัท
รวมทั้งในต่างประเทศ เช่น สาธารณรัฐประชาชนลาว ประเทศเวียดนาม ประเทศมาเลเซีย
ประเทศกัมพูชา ประเทศพม่า และประเทศสิงคโปร์ เป็นต้น

บริษัทฯ
ได้ต่อยอดธุรกิจนำเข้าและจัดจำหน่ายสายสัญญาณโดยการเปิดธุรกิจวิศวกรรมวางระบบสายเคเบิ้ล
โดยเริ่มจากงานติดตั้งสายสัญญาณเคเบิ้ลใยแก้วนำแสง ( Fiber Optic Cable)
ในสนามบินสุวรรณภูมิ
จนปัจจุบันได้เข้าไปทำงานโครงการขนาดใหญ่ที่ต้องใช้ความเชี่ยวชาญและชำนาญเป็นพิเศษ เช่น
งานก่อสร้างสายสัญญาณเคเบิ้ลใยแก้วนำแสง ( Fiber Optic Cable) ทั่วประเทศ ให้แก่ บริษัท
ทีโอที จำกัด (มหาชน) (TOT) การไฟฟ้านครหลวง (MEA) และการไฟฟ้าส่วนภูมิภาค (PEA)
รวมถึงงานก่อสร้างระบบเคเบิลใต้ทะเล (Submarine Cable) ไปยังเกาะต่างๆ ทั้งนี้บริษัทฯ
ยังคงนโยบายในการพัฒนาธุรกิจอย่างต่อเนื่องต่อไป

ปัจจุบันบริษัทฯ ประกอบธุรกิจหลัก 2 ธุรกิจและอีก 2 ธุรกิจในนามบริษัทลูก ได้แก่

-   ธุรกิจจัดจำหน่ายสายสัญญาณ (DISTRIBUTION BUSINESS)

เป็นธุรกิจหลักของบริษัทฯ โดยเป็นผู้นำเข้า (IMPORTER) และผู้จัดจำหน่าย (DISTRIBUTOR)
สายสัญญาณสื่อสารคอมพิวเตอร์และโทรคมนาคม (CABLING) ที่ใหญ่ที่สุดในประเทศไทย
โดยจัดจำหน่ายสินค้ายี่ห้อชั้นนำอันดับต้นๆ ของโลก ได้แก่ LINK AMP และ 19” GERMANY
EXPORT RACK อีกทั้งยังมีสินค้าที่หลากหลายครอบคลุมและครบวงจร ได้แก่ สาย LAN
สายไฟเบอร์ออฟติก สายโทรศัพท์ สายโคแอกเชี่ยลกล้องวงจรปิด (CCTV)
เครื่องมือเข้าหัวและทดสอบ อุปกรณ์แปลงสัญญาณแสงเป็นสัญญาณไฟฟ้า (MEDIA CONVERTER) ตู้
19” GERMANY EMPORT RACK
ขั้วต่อสายทุกชนิดและอุปกรณ์การติดตั้งที่เกี่ยวข้องกับสายสัญญาณทุกชนิด โดยปัจจุบัน
บริษัทเป็นผู้นำอันดับ 1 ในธุรกิจนี้โดยมีส่วนแบ่งทางการตลาดมากที่สุดในประเทศไทย

-   ธุรกิจวิศวกรรม (ENGINEERING BUSINESS)

เป็นธุรกิจรับออกแบบก่อสร้างและ/หรือติดตั้งระบบสื่อสารสายสัญญาณทุกประเภท
ไม่ว่าจะเป็นสายเคเบิ้ลใยแก้วนำแสง (Fiber Optic Cable) สายเคเบิ้ลใต้ทะเล
(Submarine Cable) สายเคเบิ้ลใต้ดิน (Underground Cable) และงานวิศวกรรม
ที่ผ่านมาบริษัทฯ มุ่งเน้นเฉพาะโครงการขนาดใหญ่ที่ต้องการความเชี่ยวชาญในการติดตั้งสูง
โดยมีจุดมุ่งหมายที่จะไม่รับงานทับซ้อนกับงานของลูกค้าธุรกิจจัดจำหน่าย ทั้งนี้ บริษัทฯ
ได้รับความไว้วางใจให้เป็นผู้วางระบบสายเคเบิ้ลใยแก้วนำแสง (Fiber Optic Cable)
และสายสัญญาณสื่อสารคอมพิวเตอร์ให้แก่โครงการขนาดใหญ่ทั้งภาครัฐและองค์กรภาคเอกชนมากมาย
อาทิเช่น สนามบินสุวรรณภูมิ การไฟฟ้าฝ่ายผลิตแห่งประเทศไทย การไฟฟ้านครหลวง
การไฟฟ้าส่วนภูมิภาค บริษัท ทีโอที จำกัด (มหาชน) บริษัท การบินไทย จำกัด (มหาชน)
ธนาคารกรุงไทย ธนาคารกสิกรไทย และโรงพยาบาลบำรุงราษฎร์ เป็นต้น อีกทั้งบริษัทฯ
ยังได้รับความไว้วางใจให้เป็นผู้ก่อสร้างและติดตั้งในโครงการวางสายเคเบิ้ลใต้ทะเล
(Submarine Cable) และวางสายเคเบิ้ลใต้ดิน (Underground Cable)
โดยมีผลงานก่อสร้างสายไฟฟ้าแรงสูงใต้ทะเล (Submarine Cable)
ชนิดสื่อผสมไฟฟ้าแรงสูงและสื่อสาร เพื่อจ่ายระบบไฟฟ้าและสื่อสารให้แก่ เกาะสีชัง เกาะล้าน
จ.ชลบุรี เกาะปูยู เกาะยาว จ.สตูล และเกาะมุกด์ เกาะสุกร เกาะลิบง จ.ตรัง
และกำลังดำเนินงานในโครงการก่อสร้างสถานีไฟฟ้าย่อย ที่ อ.ปาย จ.แม่ฮ่องสอน
และสถานีไฟฟ้าลำพูน 2 เป็นต้น ทั้งนี้ธุรกิจวิศวกรรมไม่เคยหยุดพัฒนา โดยในปัจจุบัน บริษัทฯ
ได้มีกำหนดยุทธศาสตร์เพื่อการเปลี่ยนถ่ายธุรกิจดังกล่าวข้างต้นไปยัง บริษัท อินเตอร์ลิ้งค์ เพาเวอร์
แอนด์ เอ็นเนอร์ยี่ จำกัด เพื่อให้ภาพการประกอบธุรกิจในแต่ละกลุ่มธุรกิจมีความชัดเจนมากขึ้น

-   บริษัท อินเตอร์ลิ้งค์ เทเลคอม จำกัด (INTERLINK TELECOM)

บริษัท อินเตอร์ลิ้งค์ เทเลคอม จำกัด เป็นบริษัทย่อยของบริษัทฯ
ที่จัดตั้งขึ้นเพื่อต่อยอดจากการที่บริษัทฯ มีความเชี่ยวชาญด้านเทคโนโลยีเคเบิ้ลใยแก้วนำแสงมากว่า
25 ปี
และมีประสบการณ์เป็นผู้รับเหมาก่อสร้างโครงการเคเบิ้ลใยแก้วนำแสงขนาดใหญ่ให้กับหน่วยงานภาครัฐและเอกชน
โดยบริษัทฯ มีความประสงค์ที่จะขยายธุรกิจไปสู่ธุรกิจโทรคมนาคม
ซึ่งปัจจุบันมีการขยายตัวอย่างรวดเร็ว

โดยเมื่อวันที่ 8 พฤษภาคม 2555 อินเตอร์ลิ้งค์ เทเลคอม
ได้รับใบอนุญาตประกอบกิจการโทรคมนาคมแบบที่ 3 ประเภทมีโครงข่ายเป็นของตนเอง เลขที่
3ก/55/001 จากสำนักงานคณะกรรมการการกระจายเสียง
กิจการโทรทัศน์และกิจการโทรคมนาคมแห่งชาติ (กสทช.) ซึ่งปัจจุบันอินเตอร์ลิ้งค์ เทเลคอม
ได้เริ่มก่อสร้างโครงข่ายภายใต้โครงการInterlink Fiber Optic Network
ซึ่งเป็นโครงการให้บริการวงจรสื่อสารความเร็วสูงไฟเบอร์ออฟติกผ่านโครงข่ายเคเบิ้ลใยแก้วนำแสงของอินเตอร์ลิ้งค์เป็นโครงข่ายหลัก

-   บริษัท อินเตอร์ลิ้งค์ เพาเวอร์ แอนด์ เอ็นเนอร์ยี่ จำกัด (INTERLINK POWER AND
    ENERGY)

บริษัท อินเตอร์ลิ้งค์ เพาเวอร์ แอนด์ เอ็นเนอร์ยี่ จำกัด เป็นบริษัทย่อยของบริษัทฯ
ที่จัดตั้งขึ้นเพื่อรองรับการโอนธุรกิจวิศวกรรมจากบริษัทฯ ตามแผนยุทธศาสตร์
ในการแบ่งแยกความชัดเจนทางธุรกิจให้มากยิ่งขึ้น ทั้งนี้บริษัทฯมีความเชื่อมั่นว่า บริษัท อินเตอร์ลิ้งค์
เพาเวอร์ แอนด์ เอ็นเนอร์ยี่ จำกัด
จะเป็นอีกหนึ่งบริษัทที่จะประสบความสำเร็จในธุรกิจไม่ยิ่งหย่อนไปกว่าบริษัทแม่ของตนเอง

ด้วยวิสัยทัศน์ที่จะต้องก้าวไปเป็น “ผู้นำอันดับ 1 (The Number 1)”
โดยมีเป้าหมายทางธุรกิจที่จะต้อง “เติบโตอย่างต่อเนื่อง และยั่งยืน” ทำให้บริษัทฯ
มีการเปลี่ยนแปลงและพัฒนาองค์กรอย่างต่อเนื่องมาโดยตลอด โดยในปัจจุบัน บริษัทฯ
ได้จดทะเบียนอยู่ในตลาดหลักทรัพย์ เอ็ม เอ ไอ (ในตลาดหลักทรัพย์แห่งประเทศไทย)
โดยใช้ชื่อย่อ ILINK จากผลการดำเนินงานที่เติบโตต่อเนื่อง
รวมถึงความรับผิดชอบต่อสังคมที่บริษัทฯ พึงยึดถือและปฏิบัติ ทำให้บริษัทฯ ได้รับรางวัล SET
Awards จากตลาดหลักทรัพย์แห่งประเทศไทย ถึง 3 ปีในปี 2548 ปี 2549 ปี 2552 และปี 2554
รางวัลจรรยาบรรณดีเด่น (Good Governance)
จากหอการค้าไทยและสภาหอการค้าแห่งประเทศไทยในปี 2546
รางวัลเกียรติยศสำหรับผู้ประกอบการไทยใบโพธิ์บิสสิเนส อวอร์ด (Bai Pho Business
Awards) จากมหาวิทยาลัยศศินทร์ในปี 2551 รางวัลโครงการวิทยาศาสตร์สู่ความเป็นเลิศในหัวข้อ
สายเคเบิ้ลใยแก้วนำแสง (Fiber Optic) จากคณะกรรมาธิการวิทยาศาสตร์ เทคโนโลยี
การสื่อสารและโทรคมนาคม วุฒิสภาในปี 2555 และรางวัลซีเอสอาร์ เรคคอกนิชั่น 2012 (CSRI
Recognition 2012) ประเภทบริษัทที่มีการพัฒนาด้านซีเอสอาร์มากที่สุด (Most Improved
CSR) จากตลาดหลักทรัพย์แห่งประเทศไทย ในปี 2555 เช่นกัน